SAD: Mladi u 20-im godinama najveća radna kategorija koja nema zdravstveno osiguranje
Gotovo polovina mladih radi pola radnog vremena, često bez zdravstvenog osiguranja. Procjenjuje da 30% mladih nema to osiguranje.
Demokate u američkom kongresu nastoje , pod velikim pritiskom i užurbano, da dovedu da se izglasa zakon o reformi zdravstvenog osiguranja. Istovremeno, mladi ljudi u svojim dvadesetim godinama su najveća grupa u Sjedinjenim državama koja nema zdravstveno osiguranje. Sa sve većim troškovima zdravstvene njege, ljudi sa malim primanjima često ne mogu ni priuštiti osiguranje. Prema predloženom zakonu, oko 30 miliona neosiguranih osoba bi bile u mogućnosti kupiti osiguranje, a neke bi za to dobile i vladine subvencije. To bi sve zdravstvenu njegu učinilo priuštivijom za svakog. Michele Gomez je 23-godišnja samohrana majka bez zdravstvenog osiguranja. Ona je prehladjena i došla je po lijekove u besplatnu kliniku u Arlingtonu, nadomak Washingtona. Ona će također dati krv na analizu jer ima problem sa srcem. Michele Gomez kaže da zbog toga može da radi samo pola radnog vremena i da ne zarađuje dovoljno kako bi platila zdravstveno osiguranje. , kaže ona. Gotovo polovina mladih ljudi radi pola radnog vremena i stoga im poslodavci često ne nude zdravstveno osiguranje. Američka vlada procjenjuje da 30% mladih nema zdravstveno osiguranje, u poređenju sa 17% starijih bez osiguranja. Michele Gomez kaže da podržava reformu zdravstva, ali dodaje da, ako bude morala platiti čak i veoma mali dio za svoje osiguranje, ona to opet neće moći priuštiti. , kaže Michele Gomez. Zdravstveni zvaničnici kažu da je važno osigurati mlade, čak i ako oni nemaju zdravstvene probleme. Nancy Pallesen, koja se nalazi na čelu besplatne klinike u Arlingtonu, kaže da njihovi problemi mogu postati hronični. , kaže Nancy Pallesen. Trenutno mnogi osiguravajući planovi dozvoljavaju da roditelji na svom osiguranju vode i djecu mlađu od 22 godine. Prema novom zakonu, mladi bi mogli ostati na osiguranju svojih roditelja do 26 godine. Ima i drugačijih mišljenja. Ronald Perry radi u prodavnici prehrambenih proizvoda i kaže da je za njega zdravstveno osiguranje preskupo. On smatra da bi ono trebalo biti samo izbor. , smatra Ronald Perry. Mladi veoma često rade u malim biznisima koja ne nude osiguravajuće planove. Isidro Duran je jedan od njih. On je u Sjedinjene države došao iz Hondurasa prije deset godina i sada radi u jednom malom restoranu u Washingtonu. On kaže da bi volio imati priuštivo zdravstveno osiguranje. , kaže on. Kimlinn Pham iz Vijetnama radi kao manikerka u jednom salonu u Virginiji. Ona se nada da će joj reforma zdravstva omogućiti da kupi zdravstveno osiguranje za razumnu cijenu. Ona kaže da, čak i kada je bolesna, izbjegava ići doktoru. Čak i ako novi zakon bude odobren, promjene u zdravstvenom osiguranju neće stupiti na snagu za nekoliko godina. Do tada, mladi kojima je sada 20-tak godina bi na sebi već mogli nositi teret medicinskog duga i hroničnih bolesti.